Gvaš
Gvaš je način slikanja vodenim bojama, gdje se pigment miješa s bijelom bojom i veže uz podlogu smolastim sredstvima (gumirabika) otopljenim u vodi. Za razliku od transparentnog (prozirnog) akvarela u kojem sama podloga papira ima ulogu bijele boje, gvaš je gust i neproziran. Njegov kasniji gornji namaz pokriva raniji donji (slično kao kod tempere i uljanih boja), te je zahvalan jer omogućuje korigiranje ranijih površina.